Annalis

"'...หลงทางอยู่หรอคะ? ตามมาทางนี้ค่ะ ฉันจะพาออกไปให้...'"

Annalis ;(แอนนาลิส, ผู้นำสาสน์แห่งความตาย, ผู้เฝ้าประตู) ปรากฏตัวครั้งแรกใน Lixariz 1 (The witch of genesis) เธอคือวิญญาณลึกลับผู้มีหน้าที่เฝ้าทางเข้าออกระหว่างโลก และ Lanudel (โลกเบื้องหลัง)

Appearance
หญิงสาวผมยาวหางม้าสีเทา ตาสีเทาเงิน ประดับผมด้วยดอกไม้แห้งจำนวนมาก  มักอยู่ในชุดเดรสเปิดไหล่สีขาวดำ  เธอมีรูปร่างสูงโปร่งและมีผิวขาวซีดจนเห็นเส้นเลือด  แม้ว่ามันจะเหมือนกับลักษณะของคนตายแต่ก็ไม่มีอะไรมายืนยันว่านั่นคือสภาพที่แท้จริงของเธอ หรือเป็นเพียงภาพลักษณ์ที่เธอสร้างขึ้นมาหลังตาย

Personality
แอนนาลิสพูดน้อยและไม่ค่อยแสดงออก สีหน้าของเธอมักราบเรียบเหมือนไร้อารมณ์ตลอดเวลา  แววตาของเธอดูว่างเปล่าเหมือนกับวิญญาณตนอื่นๆ แต่สิ่งที่แตกต่างออกไปก็คือแอนนาลิสสามารถร้องไห้แบบมีน้ำตาได้เหมือนกับมนุษย์และแม่มด  ซึ่งส่วนนี้ยังคงเป็นปริศนาอยู่

เธอมีท่าทีนิ่งเฉยและสุภาพ แอนนาลิสเลือกใช้คำพูดที่สุภาพ มีชั้นเชิง และเต็มไปด้วยความถ่อมตน  เธอจริงจังกับหน้าที่และคำสั่งที่ได้รับมอบหมายเป็นอย่างมาก และปฏิบัติตามอย่างเคร่งครัดโดยระมัดระวังไม่ให้เกิดข้อผิดพลาด  แต่ถึงอย่างนั้นก็มีบางครั้งที่เธอแสดงออกให้เห็นถึงอารมณ์ความรู้สึกเหมือนยังคงมีชีวิต  (อ้างอิงจากเรนเดล ที่เธอเห็นแอนนาลิสส่งยิ้มมาให้ก่อนจะเข้าไปในโลกเบื้องหลัง)

ครั้งแรกที่เรนเดลกับแอนนาลิสได้พบกันเธอแสดงออกอย่างชัดเจนว่ารู้ล่วงหน้าถึงการมาเยือนของเรนเดล ส่วนนี้คาดเดาว่าอาจจะมาจากความสามารถส่วนตัวของเธอซึ่งไม่เกี่ยวกับพลังของเกรเทล  อย่างไรก็ตามยังคงไม่มีอะไรยืนยันอย่างแน่ชัดเกี่ยวกับวิญญาณปริศนาตนนี้

Personal Background
ที่มาที่ไปของเธอไม่มีใครทราบแน่ชัดนอกจากเกรเทลผู้เป็นนาย ไม่มีใครรู้ว่าอดีตของเธอคือแม่มดหรือมนุษย์ เพราะเธอไม่มีลักษณะใดบ่งบอกเลยแม้แต่นิดเดียว  ทั้งเวทมนตร์หรือทางกายภาพ  อีกทั้งแอนนาลิสจะไม่ตอบคำถามแก่บุคคลภายนอกทั้งสิ้นยกเว้นว่าเธอจะได้รับอนุญาตจากเกรเทลเท่านั้น

เธอเป็นวิญญาณผู้คอยรับใช้แม่มดเกรเทลมาอย่างยาวนาน เสมือนเป็นข้ารับใช้ประจำตัวของเกรเทล  เธอจะรับคำสั่งแค่จากเกรเทลเท่านั้น   แอนนาลิสสามารถพูดได้หลากหลายภาษา  ทำให้ยิ่งระบุได้ยากว่าพื้นเพเดิมของเธอเป็นใครและมาจากที่ไหน  แม้แต่เหล่าภาคีแม่มดก็ไม่อาจรวบรวมข้อมูลใดๆจากวิญญาณตนนี้ได้  เพราะนอกจากเธอจะไม่ตอบแล้วเธอยังหลบหนีการจับกุมของภาคีแม่มดได้เสมออีกด้วย  แต่ถึงอย่างนั้นแอนนาลิสก็ไม่เคยทำร้ายเหล่าแม่มดแต่อย่างใด  ไม่รู้ว่านั่นคือเจตนาของเธอเองหรือเป็นคำสั่งของเกรเทลกันแน่

แอนนาลิสมักประจำอยู่ที่ซากโบสถ์แวร์รีล (ทางตะวันออกของ Rothunia) เพื่อเฝ้าทางเข้าออกของ Lanudel ตามคำสั่งของเกรเทล บางครั้งก็ปรากฏตัวอยู่บริเวณซากปรักหักพัง  บางครั้งก็คอยนำทางให้กับนักเดินทางที่ผ่านเข้ามาในบริเวณที่เธอดูแล  และแม้ว่าจะถูกรบกวนเธอก็ไม่เคยแสดงท่าทีทำร้ายหรือโจมตีใครแม้แต่นิดเดียว

Lixariz 1 : The witch of genesis
เธอจะทดสอบพลังของผู้เหมาะสมในการผ่านเข้าไป และคอยนำทางให้กับเรนเดลและทาริสเข้าไปยังโลกเบื้องหลังเพื่อพบกับเกรเทล

Skills

 * Isophanic Ea Hlafon - (เวทมนตร์?) ตรวจสอบคุณสมบัติของสิ่งมีชีวิต สามารถชั่งน้ำหนักของความดีความชั่วในจิตใจ ความรู้สึก และล่วงรู้ความคิดของอีกฝ่ายได้ในช่วงเวลาหนึ่ง

Trivia

 * แอนนาลิสนั้นไม่สามารถถูกสัมผัส หรือสัมผัสกับสิ่งใดได้ ยกเว้นเพียง 'หอกลองกินุส' ของเรนเดลเท่านั้น
 * แม้ไม่ได้มีบันทึกหรือหลักฐาน แต่เชื่อกันว่าแอนนาลิสน่าจะมีอายุพอๆกันกับสมัยก่อตั้งภาคีแม่มด
 * ชื่อของแอนนาลิสมาจาก "Annalise" (ละติน) แต่ตัวตัว e สุดท้ายออกเพื่อให้มีความหมายถึง "ดอกลิลลี่" (Lis - ฝรั่งเศส)